med Hyalæernes ventrale Gjællehule og med Clionens Fod og «Cephaloconi», og ud fra en 
Sammenligning mellem et saadant Skema og en Cephalopod at gjere sine Slutninger. Det 
er tvertimod nødvendigt at sammenligne de to Grupper — Theco- og Gymnosomer — 
hver for sig med Cephalo poderne. Det viser sig da, at der for den førstnævnte Gruppes 
Vedkommende i Virkeligheden ikke er noget andet muligt Sammenligningspunkt med Ce- 
phalopoderne end Gjellehulen, der hos Flertallet af dens Medlemmer — men ikke hos 
dem alle — er ventral ligesom hos disse. Men naar vi paa den ene Side erindrer den 
tilvisse hojst isolerede Stilling, som Cephalopoderne indtager blandt Molluskerne, og særlig 
det dybe Svælg, der næsten paa ethvert Punkt i deres Organisation adskiller dem fra Ga- 
stropoderne !), og paa den anden Side fastholder, at Thecosomerne er forholdsvis let modi- 
ficerede opisthobranche Gastropoder, saa er det klart, at der ikke ud fra et saadant enkelt- 
staaende Lighedspunkt kan argumenteres for, at der skulde vere en nøjere Sammenknytning 
mellem de to Grupper. Thi det er en Regel, som maa fastholdes ved alle Undersogelser 
af denne Art, at en selv meget udpreget Lighed paa et enkelt Punkt i Bygningen hos to 
Grupper ikke er tilstrækkelig til, at man paa Basis deraf kan statuere, at der er et Slægt- 
skab tilstede; idet man nemlig paa intet enkelt Punkt har Sikkerhed for, at en Lighed er 
mere end Analogi, maa der ialfald en større Sum af udprægede Lighedspunkter til for at 
gjore en mulig Fejltagelse paa et enkelt eller endog paa flere Punkter uskadelig. Men en 
saadan større Sum af Overensstemmelse kan ikke presteres i nærværende Tilfælde. — Og 
en ganske lignende Betragtning gjør sig gjældende for Gymnosomernes Vedkommende. 
I et enkelt Punkt: de sædvanlig med Sugekopper forsynede Arme, frembyder Gymnosomerne 
en som det synes dog hverken meget overraskende”) eller særdeles slaaende Analogi, 
til hvad man finder hos Gephalopoderne; iøvrigt er det ægte Opisthobranchier, som vi atter 
her har at gjøre med. 
Vi kommer saaledes med Nodvendighed til den bestemte Slutning, at de Ligheds- 
punkter med Cephalopoderne, som forskjellige Pleropoder frembyder, er at betragte som 
blotte Analogier. Dette Resultat er iøvrigt ingenlunde nyt. Allerede i 1852 har Sou- 
leyet (i «Bonite») udtalt sig ganske paa samme Maade. Efter at have nævnet den af 
flere Forfattere udtalte Anskuelse om et Slægtskab mellem Pteropoder og Cephalopoder og 
omtalt Lighedspunkterne mellem dem, fortsætter han (l. c. p.96): «Mais il est facile de 
reconnaître, par un examen plus approfondi, que toutes ces ressemblances sont plutôt 
apparentes que réelles, et que des differences extrêmement tranchées dans toutes les 
parties essentielles de l’organisation, dans le systeme nerveux, dans les organes de sens, 
dans les appareils de la digestion, de la circulation et de la génération, etc., séparent 
1) Gastropoderne tagne s. str. med Udelukkelse af Chitoner etc. 
2) Naar det erindres, at Clioniderne ligesom de fleste Cephalopoder er graadige Rovdyr, der binder an 
med stort Bytte, bliver et noget lignende Udstyr af Mundaabningen hojst naturlig. 
